Diari Oficial de la Generalitat Valenciana


Sumari del DOGV 4275, del 20-06-2002 (2002/6004)

Notificació a la senyora Encarnación Cambronero Gil. Expedient número R-36/2002.
--------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6004


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Encarnación Cambronero Gil. Expedient número R-36/2002. [2002/M6004]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a la senyora Encarnació Cambronero Gil, carrer de la Farola, 12, 46127 Aldaia, la resolució del recurs d'alçada amb el número de referència interna R-36/2002.
  
Resolució
  
Examinat el recurs d'alçada formulat per la senyora Encarnació Cambronero Gil contra resolució del Servici Territorial d'Arquitectura i Habitatge de València, en l'expedient número VIVI/040501/248.
  
Antecedents de fet
  
1. Pel senyor David Serrano Osma, propietari de l'habitatge de protecció oficial situat a Aldaia, carrer de la Farola, número 12-7ª, es va presentar escrit de denúncia contra la promotora la senyora Encarnación Cambronero Gil, davant del Servici Territorial d'Arquitectura i Habitatge de València per faltar metres en el traster adquirit a la dita promotora, i s'envià un pèrit del dit organisme el qual va emetre el corresponent informe pericial, i s'acordà la incoació d'expedient sancionador amb trasllat del corresponent plec de càrrecs.
  
2. Per l'instructor de l'expedient sancionador es va dictar proposta de resolució on s'entén provada la comissió d'una infracció greu de l'article 5.5 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, proposava la imposició d'una multa de 100.001 pessetes.
  
3. El cap del Servici Territorial d'Arquitectura i Habitatge va dictar resolució en la qual es mantenen els fonaments de dret de la proposta, va acordar la imposició d'una sanció de 100.001 pessetes, sense l'obligació de realitzar obres.
  
4. Contra la dita resolució, interposa recurs d'alçada la senyora Encarnació Cambronero Gil, amb les al·legacions que consten en este i que ací es donen per reproduïdes en benefici a la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener de 2002).
  
2. El que disposen els articles 107, 110, 114, 115, i 117 de la LRJAP i PAC, quant a l'admissió i tramitació del recurs d'alçada.
  
3. Sol·licita la recurrent senyora Cambronero Gil la reducció de la sanció a la seua quantia mínima per haver intentat la realització de les obres i haver-li-ho impedit el denunciant, així com la condonació de la sanció segons l'article 15 de la Llei 1/1997, de 21 de febrer.
  
El recurs ha de ser desestimat per quant la sanció imposada ja ha sigut establida en la seua quantia mínima, d'acord amb la tipificació de la infracció imputada que s'ha produït, ja que segons l'informe del pèrit del Servici Territorial de data 15 de maig de 2001, va construir el traster del denunciant amb menys metres dels establits en el projecte, qüestió reconeguda per la promotora al llarg de l'expedient, sense que l'intent d'executar les obres ordenades per a donar els metres corresponents al traster, esmene la citada infracció tipificada en l'article 5.5 de la Llei 1/1997.
  
Quant a la condonació parcial de la multa no procedix ja que no s'ha imposat l'obligació de fer i no complir-se els requisits segons el citat article 15 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge.
  
Pel que procedix la desestimació del recurs i la confirmació de la resolució del Servici Territorial d'Arquitectura i Habitatge de València.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora Encarnació Cambronero Gil contra la Resolució del Servici Territorial d'Arquitectura i Habitatge de València, amb data 4 de desembre de 2001, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València en el termini de dos mesos, comptadors des del sendemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.